ஐகாலி

ஐகாலி (Aigali) என்பது இந்தியாவிலுள்ள கர்நாடக மாநிலத்தின் தென்பகுதியில் உள்ள பெல்காம் மாவட்டத்தின் அதானி தாலுக்காவில் அமைந்துள்ள ஒரு கிராமம் ஆகும்.Village code= 21500 

துணை மாவட்டத் தலைமையகமான அதானியிலிருந்து 25 கிலோமீட்டர் தொலைவிலும், மாவட்டத் தலைமையகமான பெல்காமிலிருந்து 175 கிலோமீட்டர் தொலைவிலும் ஐகாலி கிராமம் அமைந்துள்ளது. 2009 ஆம் ஆண்டு புள்ளிவிவரங்களின்படி, ஐகாலி கிராமம் ஒரு கிராம பஞ்சாயத்தாகவும் உள்ளது.

கோயில்கள்
ஐகாலி அப்பய்யா சுவாமி கோயில், 
மாணிக்க பிரபு கோவில்
மசூதிக்கு அருகில் உள்ள ருத்ரபசுபதி கோவில்

கிராமத்தின் மையத்தில் சிறீ பசவேசுவரா கோவில் அமைந்துள்ளது. இக்கோவிலுக்கான கோபுரம் சமீபத்தில் கட்டப்பட்டது. கிராம பஞ்சாயத்து அலுவலகத்திற்கு அருகில் அமைந்துள்ள சிறீ விர்கல மந்திர் 2018 ஆம் ஆண்டில் புதுப்பிக்கப்பட்டது. சிறீ சரண மல்லப்பா நரசப்பா சிந்துர் தனது வாழ்நாள் சேமிப்பைக் கொண்டு, சொந்த நிலத்தில் சிறீ அப்பய்யா சுவாமிக்காக ஒரு புதிய கோவிலைக் கட்டியுள்ளார். இந்தக் கோவிலைப் பராமரித்து மேம்படுத்துவதற்காக ஒரு குழு அமைக்கப்பட்டுள்ளது.

மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி ஐகாலி கிராமத்தின் மொத்த மக்கள் தொகை சுமார் 8,259 ஆகும். இதில் தோராயமாக 4,203 ஆண்கள் மற்றும் 4,056 பெண்கள் அடங்குவர். இங்கு 1,000 ஆண்களுக்கு 965 பெண்கள் என்ற பாலின விகிதம் உள்ளது.  0-6 வயதுக்குட்பட்ட சுமார் 1,165 குழந்தைகள் உள்ளனர். ஐகாலி கிராமத்தின் எழுத்தறிவு விகிதம் சுமார் 58.84% ஆகும். இதில் ஆண்களின் எழுத்தறிவு 67.76% மற்றும் பெண்களின் எழுத்தறிவு 49.61% ஆகும். சுமார் 1,749 குடும்பங்கள் இங்கு வசிக்கின்றனர்.

மேலும் காண்க
 பெல்காம்
 கர்நாடக மாவட்டப் பட்டியல்

மேற்கோள்கள்

வெளி இணைப்புகள்
 http://Belgaum.nic.in/
பகுப்பு:கர்நாடகாவிலுள்ள கிராமங்கள்
பகுப்பு:பெளகாவி மாவட்டம்